Han var formentlig sønn av Arnald Gerst, som antagelig var av tysk opprinnelse og hvis navn er kjent fra segl. Slektens våpen var to krysslagde drikke- eller jakthorn. Kolbjørn er nevnt som riksråd i 1440, og fikk trolig ridderslaget i 1442. Han støttet Christian I som norsk konge mot Karl Knutsson i årene 1448–50, mens han i 1450 var med på å inngå unionsavtalen mellom Danmark og Norge, den såkaldte Bergenstraktaten. Kolbjørn var høvedsmann på Båhus, og fra 1459 på Tunsberghus med Nedenes.